**Referat fra ordinær generalforsamling i GEF Lærkevænget 10.05.22**

Årets ordinære GF startede i år med fælles spisning fra kl. 19.00-19.30. Bestyrelsen var værter. Tak til Tue for bestilling og afhentning af lækkert smørrebrød. Derudover serveredes kaffe, øl og vand. Bestyrelsen takker for det flotte fremmøde.

Efter maden (som der var stor tilfredshed med), var der et spændende oplæg ved Jan B. Larsen, byrådsmedlem i Køge kommune. Jan fortalte blandt andet om Køge kommunes energiplan, skoleområde samt kommunens prioriteringer i landsbyområdet vest for Køge. Der var enighed om, at det var et spændende og meget relevant oplæg som Jan holdt og de 45 minutter fløj afsted. Bestyrelsen vil gerne takke Jan for at stille op med så spændende et oplæg.

Tilstede: 21 grundejere

Referent: Lasse (enighed om kort beslutningsreferat)

**Punkt referat**

1. Der var enighed om et kort punktreferat. Lasse skrev referat, ingen andre kandidater til referent. Det blev enstemmigt besluttet, at der ikke blev valgt ordstyrer. Indkaldelsen til årets ordinære GF var rettidigt annonceret. Ingen indkomne punkter fra grundejere.
2. **Bestyrelsens beretning**: Igen begivenhedsfattigt år pga. Covid-19 som har bremset aktiviteter herunder også planlagte aktiviteter i legepladsudvalg og festudvalg. Bestyrelsen minder om, at er der kun er gået 7 måneder siden sidste beretning i det vi i 2022 overgik til at afholde ordinær GF i foråret, jævnfør opdatering af vedtægter fra 2019 (dette har ikke været muligt tidligere pga. Covid-19). Bestyrelsen har afholdt 2 bestyrelsesmøder mellem GF 2021 og GF 2022.

Der blev afholdt en fælles arbejdsdag 30.april, der var god opbakning hertil, det takker bestyrelsen for. Der blev blandt arbejdet på legepladsen og fællesområdet mellem nr. 16 og 18. Der blev nået meget på arbejdsdagen

Det har trukket ud med indkøb af hjertestarter sammen med vores nabogrundejerforening, men den er indkøbt og bliver leveret i uge 28/29 om monteres herefter udendørs på stien mellem Lærkevænget og Nattergale vej sv.t. plankeværk ved Nattergalevej 4-6. Efter sommerferien afholdes kursus i betjening af hjertestarter og lettere førstehjælp. Nærmere dato tilgår.

Bestyrelsen vil øremærke 70.000, - af foreningens midler til en ”Vej-fond”, dette via en underkonto på vores foreningskonto. Der vil ske en opsparing i denne på årlig basis. Stamvejen er kommunens og dermed ETK´s ansvar, men stikvejene er GEF ansvar. Vejfonden kan aktiveres hvis der sker f.eks. sammenfald at belægning, brud på kloakrør eller lignende på stikvejene. Der oprettes ikke et vejudvalg, dette indgår i det almindelige bestyrelsesarbejde.

Nyt fra legepladsudvalg: Udvalget takker for opbakningen på den fælles arbejdsdag og redegøre for, hvordan udgifterne til indkøb til og vedligeholdelse af legepladsen sker med økonomiske sund fornuft gennem bl.a. indkøb af brugt legepladsudstyr i forbindelse med udskiftning af vippedyr, hvor vi havde fået et tilbud fra Kompan på 13.000, - for nyt vippedyr incl. Montering, hvorefter Lisbet #26 fandt et meget fint brugt vippedyr til 1.000, - hvorpå Lasse #2 udskiftede det gamle vippedyr med det nye vippedyr. Det gamle vippedyr var gået i stykker og skulle udskiftes. Der er fortsat mange der bruger legepladsen også mange der ikke bor på Lærkevænget. Bestyrelsen takker Lisbet #26 for at engagere sig meget i legepladsen og finde gode tilbud.

Nyt fra festudvalget: Vil arbejde på at afholde en sensommerfest, der bliver kigget på slut august/start september.

Slutteligt en venlig opfordring til at ihukomme konduiten omkring brug af motoriseret haveredskaber. Der opfordres til, at disse i perioden fra 15.maj til 31.august kun bruges på lørdage mellem kl. 10-15 og søndage og helligdage kun mellem kl. 10-12.

1. Årsregnskab for 2021 blev gennemgået og godkendt uden anmærkninger. Revisor og revisorsuppleant havde forlods godkendt årsregnskabet.
2. Der var ingen indkomne forslag til årets GEF.
3. Budgetforslag for 2023 blev gennemgået og godkendt. Bestyrelsen anbefalede, at kontingentet til GEF forblev på 800,- pr. kalenderår. Dette godkendt uden protester.
4. **Valg til bestyrelsen**: Kasserer og sekretær, Christian #26 og Tue #8 blev genvalgt uden modkandidater. Suppleanterne (Ove #3 og Kåre #34) blev ligeledes genvalgt uden modkandidater.
5. Revisor (Jørgen #9) og revisorsuppleant (Claus #40) blev genvalgt uden modkandidater
6. Ingen indkomne punkter.

**Formanden vil gerne beklage det forsinket referat fra årets ordinære GF. Det skyldes ganske enkelt travlhed på flere andre fronter.**

De bedste hilsner

Lasse Rolf Poulsen

Formand GEF Lærkevænget